Shfuqizimi i Hilafetit

Hilafeti Osman, kalifati i fundit i njohur gjerësisht në botë, u shfuqizua më 3 mars 1924 (rumi 1340) me dekret të Asamblesë së Madhe Kombëtare të Turqisë. Procesi ishte një nga reformat e Ataturkut pas zëvendësimit të Perandorisë Osmane me Republikën e Turqisë. Abdylmexhiti II u rrëzua si kalifi i fundit osman.

Kalifi ishte nominalisht udhëheqësi suprem fetar dhe politik i të gjithë myslimanëve në mbarë botën. Në vitet para shfuqizimit, gjatë Revolucionit Turk në vazhdim, e ardhmja e pasigurt e kalifatit provokoi reagime të forta në mesin e komunitetit mbarëbotëror të islamit sunit. Shfuqizimi i mundshëm i kalifatit ishte kundërshtuar në mënyrë aktive nga Lëvizja Hilafet me bazë në Indi dhe krijoi debat të nxehtë në të gjithë botën myslimane. Shfuqizimi i vitit 1924 erdhi më pak se 18 muaj pas shfuqizimit të sulltanatit osman, para të cilit sulltani osman ishte kalif ex officio.

Mustafa Qemal Pasha (Atatyrk) thuhet se i ofroi hilafetin Ahmed Sherif es-Senusit, me kusht që ai të banonte jashtë Turqisë; Es-Senusi e refuzoi ofertën dhe konfirmoi mbështetjen e tij për Abdylmexhitin. Të paktën trembëdhjetë kandidatë të ndryshëm u propozuan për kalifatin në vitet në vijim, por asnjëri nuk ishte në gjendje të fitonte një konsensus për kandidaturën në të gjithë botën islame.

 Shih gjithashtu 
 Mehmeti VI - sulltani i fundit
 Qemalizmi

 Bibliografia 






 Referime 

Kategoria:Kalifatet
Kategoria:1924 në Turqi
Kategoria:Historia e Islamit
Kategoria:Mustafa Qemal Ataturku